Konur eru sérstaklega hvattar til að gefa blóð í dag, á alþjóðlegum degi blóðgjafa. Staðan er slæm í Blóðbankanum og enn vantar blóð í öllum flokkum.
Blóðbankinn sendi út ákall til blóðgjafa í síðustu viku vegna slæmrar lagerstöðu. Síðan þá hefur ástandið lítið skánað. Davíð Stefán Guðmundsson, formaður blóðgjafafélags Íslands, segir deginum verði varið í að auka vitund fólks á mikilvægi blóðgjafar. Undanfarið hafi veirð áskorun að mæta þörf Blóðbankans.
og á íslandi er staðan þannig í dag að okkur vantar um 2000 blóðgjafa til viðbótar í hópinn til þess að má segja sigla tiltölulega lignan sjó, það hefur ekki farið framhjá neinum í samfélaginu - það er ítrekað verið að senda út neyðarköll frá blóðbankanum til þess að sækja í þenann góða hóp og okkar markmið með deginum er auðvitað a ðauka vitund á þessu þarfa hlutverki heilbrigða einstaklinga í samfélaginu, að geta gefið blóð.
Davíð vill á þessum degi höfða sérstaklega til kvenna, sem hafa verið í miklum minnihluta blóðgjafa hér á landi.
Alþingi samþykkti í gær þingsályktunartillögu um aðgerðaáætlun um málefni hinsegin fólks. Þar er gert ráð fyrir að blóðgjöf samkynhneigðra karla verði heimiluð - en þeim hefur alla jafna verið bannað að gefa blóð.
auðvitað fögnum við bara því að tæknin og ferlar og annað geri fleirum kleift að gefa blóð það eru miklar hagsmunir fyrir samfélagið að sem flestir geti gefið blóð og að öll tækifæri sem að skapa fleirum aðgengiu að því að geta leitt af sér gott í samfélaginu eru bara af hinu jákvæða